BAGUIO CITY - MATAMTAMING ita dagiti agiina a maatap a biktima ti food poisoning idi rabii.
Nabigbig ti ina a ni Ana Rosa Rivera, 44-anyos, vendor, tubo ti Abra, ken residente sadiay Purok 9, Pinsao Proper, Baguio City bayat a dagiti annakna ket da Jinky Rivera, 19-anyos, maysa nga agtawen iti dose ken agtawen iti dua.
Maibasar iti inisyal nga imbestigasyon dagiti otoridad, alas onse idi rabii idi nagsida dagiti agiina iti pechay a nalaukan iti sardinas.
Nupay kasta, kalpasan ti maysa nga oras, narikna dagiti biktima ti panagsakit ti tiyanda agingga a naulaw ken naawanan dagitoy iti puot.
Naamuan daytoy ti kaaruba dagiti biktima isut gapuna a dagus daytoy a nagpaarayat kadagiti barangay tanod iti nasao a lugar.
Dagus a naitaray dagiti biktima iti Baguio General Hospital bayat a maipaspasidong metten iti analysis dagiti nabati a pechay ken sardinas tapnu maamuan nu daytoy ti rason ti panakaulaw dagiti biktima.
ilo_Latn ilo_Latn ilo_Latn ilo_Latn ilo_Latn ilo_Latn